Document ID: 32004R1809

ΚΑΝΟΝΙΣΜΌΣ (ΕΚ) αριθ. 1809/2004 ΤΗΣ ΕΠΙΤΡΟΠΉΣ
της 18ης Οκτωβρίου 2004
για τροποποίηση του κανονισμού (ΕΚ) αριθ. 2848/98 σχετικά με τις λεπτομέρειες εφαρμογής του προγράμματος εξαγοράς ποσοστώσεων στον τομέα του ακατέργαστου καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα του ακατέργαστου καπνού (1), και ιδίως το άρθρο 14α,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού (2), προβλέπει στο άρθρο 36 τα ποσά που δικαιούνται οι παραγωγοί των οποίων οι ποσοστώσεις εξαγοράστηκαν με βάση τις συγκομιδές 1999, 2000, 2001, 2002 και 2003 στο πλαίσιο του προγράμματος εξαγοράς ποσοστώσεων.
(2)
Πρέπει να συνεχιστεί η προσπάθεια επίτευξης των προβλεπόμενων στόχων για μια ορθολογικότερη παραγωγή, δεδομένου ότι για ορισμένες ομάδες ποικιλιών υπάρχουν σημαντικές δυσχέρειες διάθεσης ή/και οι λαμβανόμενες από τους καπνοπαραγωγούς τιμές είναι εξαιρετικά χαμηλές.
(3)
Για τις εξαγορές βάσει της συγκομιδής του 2004, ο καθορισμός της τιμής εξαγοράς πρέπει να συνάδει με το ελάχιστο επίπεδο ενίσχυσης που δύναται να λαμβάνει ο γεωργός δυνάμει του καθεστώτος άμεσης ενίσχυσης το οποίο θεσπίζεται από τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς (3). Εξάλλου, ενόψει της εφαρμογής του καθεστώτος ενιαίας ενίσχυσης, πρέπει να μειωθεί στο ελάχιστο η περίοδος καταβολής της τιμής εξαγοράς.
(4)
Συνεπώς, πρέπει να τροποποιηθεί ο κανονισμός (ΕΚ) αριθ. 2848/98.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 36 παράγραφος 1 του κανονισμού (ΕΚ) αριθ. 2848/98, προστίθεται το ακόλουθο εδάφιο:
«Οι παραγωγοί που οι ποσοστώσεις τους εξαγοράστηκαν με βάση τη συγκομιδή του 2004, έχουν δικαίωμα, για το έτος 2005, να λάβουν ποσό ίσο με το 40 % της πριμοδότησης. Το ποσό αυτό καταβάλλεται πριν από τις 31 Μαΐου 2005».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 2004.

Labels: 7
17
6